[{"text_idx": "#000001", "text": "Song\u0302e sub pomarbo \u2013 Recenzo"}, {"text_idx": "#000002", "text": "Kara leganto!Estus malmodesta ec\u0302 aroganta por mi verki recenzon pri la c\u0302efverko de Julio Baghy \u2013 Song\u0302e sub pomarbo. Ec\u0302 Marjorie Boulton kurag\u0302is skribi nur antau\u0306parolon kaj sian personan historion rilate al la verko. S\u0302i vicigas la liston de la verkoj de la mondliteraturo kiuj influegis kaj influetis la ekekziston de la dramo. La Malnova Testamento, grekaj kaj fe-landaj aludoj kaj la moderna pseu\u0306domitologio de spacvojag\u0302ado. Au\u0306toroj kiel Shakespeare, Mada\u0301ch kaj Goethe. Sed post iu ajn profunda ekzameno, literaturhistoriistoj mistrafus se ili forgesus pri la drama triopo de la hungara drama literaturo kaj ec\u0302 ne mencius la teatraj\u0302on de Vo\u0308ro\u0308smarty Miha\u0301ly \u2013 Csongor e\u0301s Tu\u0308nde (C\u0302ongor kaj Tunde) \u2013 bedau\u0306rinde ne tradukita ankorau\u0306 Esperanten. Por havi nocieton pri tio kion reprezentas tiu poeto-verkisto por la hungara literaturo bonvolu traserc\u0302i la reton kaj trovi la poemon: La maljuna cigano \u2013 tradukitan de Kolomano Kalocsay.La dramo \u201eSong\u0302e sub pomarbo\u201d de nia Pac\u0302jo \u2013 Julio Baghy, reprezentas la kvaran klasikaj\u0302on de la hungara dramo \u2013 kvankam tio ne estas tradukita hungaren.Por mi restas nur ebleco prilumeti la grandecon kaj allogan forton de la dramo \u201eSong\u0302e sub pomarbo\u201d pere de la sekvonta citaj\u0302o:"}, {"text_idx": "#000003", "text": "\u201ePostrestas tamen Grando, Penso, Brilo;efikas ili vivaj dum jarmiloj.La Vivon vidas nur hazarda, vanahometo, korpe kaj anime nana,c\u0302ar senti, ami, g\u0302oji, lukti timas,por formo vivas nur kaj form\u2019 lin finassensencon serc\u0302as, trovas g\u0302in kun certo,kaj grumblas: \u201cVivo estas ja dezerto.\u201dSed ni, amata Eva, en greneroprimiras jam miraklon de l\u2019 Mistero.Tial ni povos lukti kaj jubili,la vundojn vindi, lacon forekzili,c\u0302ar ni admiras stelojn, herbojn, humon,g\u0302is kor\u2019 penetri lasas ni la Sunon,kaj nutras volon per esper\u2019, per g\u0302ojopor doni sencon al surtera vojo. \u201e"}, {"text_idx": "#000004", "text": "Istva\u0301n Szabolcs, prezidanto de HEA"}, {"text_idx": "#000005", "text": "Tago de homaj rajtoj \u2013 10 decembro"}, {"text_idx": "#000008", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]